Apostlite tegude raamatus räägitakse, et esimesel nelipühal ristiti ja lisati jüngrite hulka ligi kolm tuhat inimest. See oli kiriku sünnipäev. Ristimine on uue sünni päevaks aga igale ristitavale - sündimiseks ülevalt, Jumala riiki. See on suur rõõmupäev, mida on põhjust meenutada ja väärtustada.    Ristimine on Jumala armu jäljeks hinges, mälus ja elus  -    aidaku    ka kaunid fotod seda teadvustada ja seeläbi tugevdada meie usaldust Jumala vastu. Sel põhjusel kuulutan välja ristimisteemalise fotokonkursi "Uue elu allikal."    Osalema on oodatud kõik suured ja väikesed fotograafid (välja arvatud võistluse korraldamisega seotud isikud). Esitada võib nii värvilisi kui mustvalgeid fotosid.